钦定古今图书集成/明伦汇编/官常典/第710卷 > 桓彝
## 钦定古今图书集成/明伦汇编/官常典/第710卷 > 桓彝

按《吴志孙𬘭传》：“𬘭欲专朝自固，亮内嫌𬘭，乃推鲁育
见杀本末，责怒虎林督朱熊、外部督朱损不匡正孙
峻，乃令丁奉杀熊于虎林，杀损于建业。𬘭入谏，不从，
亮遂与公主鲁班、太常全尚、将军刘承议诛𬘭。亮妃，
𬘭从姊女也。以其谋告𬘭。𬘭率众夜袭全尚，遣弟恩
杀刘承于苍龙门外，遂围宫，使光禄勋孟宗告庙废”
亮，召群司议曰：“少帝荒病昏乱，不可以处大位，承宗
庙，以告先帝，废之诸君，若有不同者，下异议。”皆震怖
曰：“唯将军令！”𬘭遣中书郎李崇夺亮玺绶，以亮罪状
班告远近。尚书桓彝不肯署名，𬘭怒，杀之。